Басма матбугатта үпкә һәм шелтә әйләнеше БЛОК-СХЕМАСЫ

	Басма матбугатка 2014 елның икенче ярты еллыгына язылу тәмамланды. Бу подписка аеруча авыр иде, чөнки почта дәүләт субсидиясеннән мәхрүм ителде. Кайбер мәгълүматларга караганда, матбугатка язылу күләме бу ярты еллыкта 30 %ка кимегән. Бу ситуация түбәндәге мөнәсәбәти схеманы язарга этәрде: 	 Укучылар – журналистларга: Сез татжур, профессиональ түгел!

Журналистлар – укучыларга: Сез укымыйсыз, матди хәлегезне генә кайгыртасыз!

Журналистлар – дәүләткә: Сез матбугатны үтерәсез, субсидияне бетердегез!

Дәүләт – журналистларга: Сез базар шартларында эшли белмисез! 

Шәхси матбугат – дәүләти матбугатка: Сез дәүләт кубызына биисез!

Дәүләти басмалар – шәхси басмаларга: Сез сары матбугат!

Укучылар – дәүләти басмаларга: Безне мәҗбүри яздыртасыз!

Укучылар – шәхси басмаларга: Шул хәтле күбәйдегез, нәрсәгә безгә шул кадәр басма!

Дәүләт – укучыларга: Без сезгә ни кирәген беләбез! 
  
	---	
Матбугат.ру

	№ --- | 02.07.2014	


